32006R0760
L 132/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 760/2006 НА КОМИСИЯТА
от 18 май 2006 година
за изменение на Регламент (ЕО) № 1184/2005 на Съвета за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1184/2005 на Съвета за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан (1), и по-специално член 9, параграф 1, буква а) от него,
като има предвид, че:
(1)
В приложение I към Регламент (ЕО) № 1184/2005 се изброяват физическите и юридическите лица и организации, за които важи замразяването на финансовите средства и икономическите ресурси съгласно същия регламент.
(2)
Като действа съгласно Резолюция 1672 (2006) на Съвета за сигурност, Комитетът, създаден съгласно Резолюция 1591 (2006), измени списъка с лица и организации, за които се прилага замразяването на финансовите средства и икономическите ресурси. Следователно приложение I трябва съответно да се измени.
(3)
С цел да се осигури ефективността на постановените в настоящия регламент мерки, той трябва незабавно да влезе в сила,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1184/2005 се заменя с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 май 2006 година.